b'\n_START_ARTICLE_\nAugust Rei\n_START_SECTION_\nBiografija\n_START_PARAGRAPH_\n1904\xe2\x80\x931905 m. studijavo Tartu Imperatoriaus Aleksandro auk\xc5\xa1tojoje mokykloje, 1907\xe2\x80\x931911 m. studijavo teis\xc4\x99 Novgorodo ir Peterburgo universitetuose._NEWLINE_1905 m. revoliucijos dalyvis, buvo suimtas ir kalintas. 1906 m. Taline dirbo advokatu, redagavo laikra\xc5\xa1t\xc4\xaf \xe2\x80\x9eSotsiaaldemokraat\xe2\x80\x9c. 1912\xe2\x80\x931913 m. tarnavo armijoje. 1913 m. advokatas Viljandyje. 1914\xe2\x80\x931917 m. artilerijos karininkas Peterburgo fortuose._NEWLINE_1917 m. kovo m\xc4\x97n. Estijos armijos organizatorius ir karininkas, Karinio komiteto pirmininkas. 1917\xe2\x80\x931919 m. v\xc4\x97l redagavo laikra\xc5\xa1t\xc4\xaf \xe2\x80\x9eSotsiaaldemokraat\xe2\x80\x9c. 1918\xe2\x80\x931919 m. darbo ir socialini\xc5\xb3 reikal\xc5\xb3 ministras, ministro pirmininko pavaduotojas, \xc5\xa1vietimo ministras._NEWLINE_Nuo 1919 m. Estijos socialdemokrat\xc5\xb3 partijos pirmininkas. 1919 m. Estijos Steigiamojo Seimo (Asutav Kogu) pirmininkas, 1920\xe2\x80\x931937 m. I\xe2\x80\x93V Seim\xc5\xb3 narys, 1925 m. II Seimo pirmininkas. 1927\xe2\x80\x931928 m. laikra\xc5\xa1\xc4\x8dio \xe2\x80\x9eRahva S\xc3\xb6na\xe2\x80\x9c leid\xc4\x97jas._NEWLINE_1928\xe2\x80\x931929 m. Estijos valstyb\xc4\x97s vadovas (est. Riigivanem) ir Ministras Pirmininkas. 1932\xe2\x80\x931933 m. u\xc5\xbesienio reikal\xc5\xb3 ministras. 1930\xe2\x80\x931934 m. Talino miesto tarybos pirmininkas. 1936\xe2\x80\x931937 m. ministro pad\xc4\x97j\xc4\x97jas._NEWLINE_1938\xe2\x80\x931940 m. Estijos pasiuntinys Maskvoje, ved\xc4\x97 derybas su Stalinu ir Molotovu. 1940 m. SSRS u\xc5\xbe\xc4\x97mus Estij\xc4\x85, per stebukl\xc4\x85 i\xc5\xa1veng\xc4\x97 are\xc5\xa1to ir emigravo \xc4\xaf \xc5\xa0vedij\xc4\x85._NEWLINE_1944 m. rugs\xc4\x97jo m\xc4\x97n. Estijoje sudarytos laikinosios O. Tiefo vyriausyb\xc4\x97s u\xc5\xbesienio reikal\xc5\xb3 ministras, 1945\xe2\x80\x931963 m. ministras pirmininkas su prezidento teis\xc4\x97mis, 1946\xe2\x80\x931949 m. Estijos nacionalinio fondo pirmininkas, 1947\xe2\x80\x931963 m. Est\xc5\xb3 tautin\xc4\x97s tarybos (parlamento tremtyje) pirmininkas._NEWLINE_Apdovanotas \xe2\x80\x9eEstijos laisv\xc4\x97s kry\xc5\xbeiumi\xe2\x80\x9c, Tartu universiteto Garb\xc4\x97s daktaras.'